# Samuel Umtiti

Samuel Umtiti (Yaoundé, 14 de novembre de 1993) és un futbolista professional franco-camerunès que juga com a defensa al club Lille OSC. Anteriorment va jugar a la US Lecce la temporada 2022/23, cedit pel FC Barcelona. L'1 de juliol del 2023 el club i el jugador van anunciar la rescissió del contracte vigent fins al 2025/26. Posicionalment, pot jugar tant de defensa central com de lateral esquerre.
Format a l'Olympique de Lió de la Ligue 1, Umtiti també ha jugat a les categories inferiors de la selecció francesa, tant a la sub-17, com a la sub-18 i la sub-19. El 2010 va disputar el campionat d'Europa sub-17, on va arribar a semifinals, perdent 2-1 contra Anglaterra. Umtiti va ser seleccionat per disputar l'Eurocopa 2016 amb la selecció francesa, en substitució del jugador del Barça, Jérémy Mathieu, que s'havia lesionat. El 12 de juliol de 2016 el FC Barcelona va fer oficial el seu fitxatge, per 25 milions d'euros.

## Carrera esportiva

Samuel Umtiti va néixer al Camerun, i és el més petit d'una família de quatre germans. Amb dos anys, la seva família s'establí a Lió. Va començar a practicar el futbol als cinc anys en un club de Lió, el FC Menival, amb el seu amic Sébastien Flochon. El 2002, els caçatalents de l'Olympique de Lió el van detectar quan tenia vuit anys. Amb l'Olympique va començar jugant de davanter, després de migcampista i finalment com a defensa. Va portar sovint el braçalet de capità en les categories inferiors del Lió.
Paral·lelament a la seva formació com a futbolista, va estudiar màrqueting a l'institut Frédéric Faÿs de Villeurbanne on també estudien altres joves talents del Lió.

### Olympique Lyonnais

El 2011, Samuel Umtiti realitzà per primera vegada la pretemporada amb el primer equip. L'entrenador Claude Puel li va donar la titularitat en un partit de l'Emirates Cup contra el Celtic de Glasgow.
El 8 de gener de 2012 va debutar professionalment contra l'AS Lyon Duchère, a la Copa de França, en un partit que va guanyar per 3-1 i en què va disputar tot el partit.
L'entrenador Rémi Garde seduït per la sortida de pilota d'Umtiti, la seva serenitat i la seva qualitat en el joc, el va posar de titular en l'eix de la defensa en el seu primer partit de Lliga davant el Montpeller el 14 de gener del 2012. Rémi Garde explicava el següent: "El Lió buscava un defensa central i jo li vaig dir a la directiva que no valia la pena gastar diners en fitxatges tenint a joves amb un gran avenir com Samuel Umtiti".
Umtiti signà el seu primer contracte professional el 28 de març de 2012. Durant la seva primera temporada com a professional, va participar en 18 partits.
La temporada següent (2012-2013), Umtiti jugà els seus primers partits en competició europea participant en l'Europa League. Va jugar un total de 32 partits.
La temporada 2013-2014, el seu paper al Lió va ser cada vegada més important i va jugar els seus primers partits a la Lliga de campions. El Lió no va passar de la lligueta en Champions i arribà als quarts de final a l'Europa League, on fou eliminat per la Juventus de Torí.
El 16 de maig de 2015, Umtiti va jugar el seu partit número 100 a primera divisió davant els Girondins de Bordeus. El 26 de setembre del mateix any portà el braçalet de capità per primera vegada en un partit de Ligue 1.
El 20 de juliol de 2015, tot i ser sol·licitat per diversos grans d'Europa (Manchester, Arsenal, Barça), Umtiti decidí renovar el seu contracte fins a l'any 2019 amb l'Olympique de Lió, club en el qual militava des de l'any 2002.

### F.C. Barcelona

El 4 de juliol de 2016 el Lió arribà a un acord amb el FC Barcelona pel traspàs del jugador per un valor de 25 milions d'euros, el qual es va fer oficial el 12 de juliol del 2016. Va ser presentat oficialment divendres 15 de juliol a Barcelona. El 17 d'agost de 2016 va debutar amb el FC Barcelona al partit de tornada de la Supercopa d'Espanya que el Barça va guanyar per 3–0 a casa contra el Sevilla FC i que li va permetre de guanyar el trofeu.
Umtiti va patir una lesió de genoll el setembre de 2016 mentre entrenava, cosa que va fer que es perdés un crucial partit de lliga contra l'Atlètic de Madrid. Va marcar el seu primer gol amb el club el 4 de març de 2017, contra el Celta de Vigo en una victòria del Barça per 5–0 al Camp Nou. Posteriorment jugaria un rol vital al partit de tornada dels setzens de final de la Lliga de Campions de la UEFA 2016–17 contra el Paris Saint-Germain FC, com a titular en una defensa de tres centrals amb Gerard Piqué i Javier Mascherano. Umtiti va ajudar a remuntar un 4–0 de la primera volta, per posar fi a una victòria per 6–1, la remuntada més gran en la història de la Champions League. Acabaria la seva primera temporada guanyant la Copa del Rei i establint-se com a titular al centre de la defensa fent parella amb Piqué.
Establert com a central titular, en un any en què el Barça va perdre Neymar, Umtiti va començar la temporada següent amb grans actuacions, sota la direcció del nou entrenador Ernesto Valverde. El 2 de desembre, Umtiti es va lesionar l'isquiotibial dret, i va estar de baixa vuit setmanes. Umtiti va marcar el gol de la victòria contra el València CF al Camp Nou, el 14 d'abril, en un partit que acabà 2–1 pel Barça. Una setmana després, el 21 d'abril, fou titular a la final de la Copa del Rei, guanyada per 5–0 contra el Sevilla a l'Estadi Metropolitano. En aquesta segona temporada al Barça, Umtiti va guanyar també la lliga, jugant 40 partit i marcant un gol entre totes les competicions.
El 3 de juny de 2018, Umtiti va signar un nou contracte per cinc anys amb el FC Barcelona, amb una clàusula de rescissió de 500 milions d'euros. Umtiti fou suplent a la Supercopa d'Espanya 2018 rere Piqué i el nou fitxatge Clément Lenglet. Tot i que no va jugar, el FC Barcelona va guanyar 2–1 contra el Sevilla, i Umtiti va obtenir el seu cinquè trofeu des de l'arribada al club.
El 2018, Umtiti va patir una nova lesió de genoll, que podria haver-se operat, però va optar per un tractament conservador, i va jugar la Copa del Món de futbol 2018, que va guanyar amb França. Però això va fer que Umtiti passés la major part de la temporada lesionat. L'abril de 2019 es rumorejava la seva sortida del Barça, a causa del fet que no s'havia recuperat correctament de la lesió de genoll, i al fet que en el seu lloc, Lenglet feia grans actuacions. L'agost de 2020, mentre es recuperava de la lesió de genoll, va donar positiu per COVID-19. La temporada 2020-21 també va jugar molt escadusserament, afectat per lesions i baixa forma, i l'estiu de 2021, en el marc de la crisi financera que patia el Barça, el club va convidar-lo a marxar.
La pretemporada 2022-23 l'entrenador Xavi Hernández el va deixar fora de la gira americana de l'equip, per tal que es busqués un equip, ja que no hi comptava per la temporada. L'1 de juliol del 2023 el jugador i el Barça van fer públic un acord que el desvinculava de l'equip per la seva alta fitxa.

#### Cessió al Lecce

El 25 d'agost de 2022, el Barcelona va anunciar que havia arribat a un acord amb el US Lecce de la Serie A per la cessió del jugador fins al 30 de juny de 2023, sense opció de compra. Va fer el seu debut amb el club el 9 d'octubre, començant com a titular i jugant els 90 minuts sencers en una derrota per 2-1 contra l'AS Roma en partit de la Serie A 2022-23.
El 4 de gener de 2023, va patir un episodi de racisme, juntament amb el seu company d'equip Lameck Banda, per un grup d'aficionts de l'equip contrari durant un partit de lliga contra la S.S. Lazio. Els aficionats de la Lazio implicats van dirigir-se als dos jugadors amb càntics racistes durant la major part del partit. i l'àrbitre Livio Martinelli es va veure obligat a interrompre el partit durant uns minuts durant la segona part. El partit finalment va acabar amb una victòria per 2-1 per al Lecce. Umtiti, que va esclatar a plorar després del xiulet final i va ser elogiat per la seva actuació al terreny de joc, va ser defensat pels seguidors del Lecce, que havien intentat ofegar l'abús amb contracants d'elogi al francès durant la segona part; El mateix president del club, Saverio Sticchi Damiani, també va defensar els dos jugadors maltractats en l'últim partit. La Lazio va demanar disculpes pel comportament dels seus seguidors emetent un comunicat oficial a les xarxes socials. mentre que el president de la FIFA Gianni Infantino va mostrar suport a Umtiti i Banda a través d'un missatge al seu perfil d'Instagram.

### Selecció francesa
#### Categories inferiors

Umtiti va participar en diversos equips de les categories inferiors de la selecció francesa, començant per la sub-17 i fins a arribar a la sub-21. Va ser membre integral de l'equip francès que va aconseguir la primera victòria de la història al Campionat del Món sub-20, concretament en l'edició de 2013. Va disputar gairebé tots els partits d'aquella competició, amb l'excepció de la final contra la selecció de l'Uruguai, ja que en les semifinals, contra la selecció ghanesa, havia rebut una tarjeta vermella.

#### Selecció absoluta

Samuel Umtiti va néixer a la ciutat camerunesa de Yaoundé, on hi va passar els seus primers dos anys de vida. Per aquest motiu, tant la Federació Camerunesa de Futbol com l'exinternacional Roger Milla van trobar-se amb els seus representants en un intent, infructuós, perquè Umtiti jugués amb la selecció camerunesa.
Finalment, Umtiti va ser convocat per Didier Deschamps per formar part de l'equip francès a l'Eurocopa de 2016, després de la lesió de Jérémy Mathieu. Umtiti, doncs, va debutar amb la selecció francesa el 3 de juliol en el partit de quarts de final d'aquesta competició, que enfrontava França, l'amfitriona, amb la selecció islandesa, a l'Stade de France, substituint al central titular Adil Rami, que havia estat sancionat. Així, Umtiti es convertia en el primer jugador que debutava amb França en una fase final, després de Gabriel De Michèle al Campionat del Món de 1966. En aquell partit, Umtiti va realitzar 77 passades, sense cap error, i França va acabar imposant-se per 5-2. A partir d'aquell moment, va disputar com a titular els dos partits que acabaria per jugar França, les semifinals i la final, que França perdria contra Portugal, per 0-1, gràcies a un gol d'Éder.

## Palmarès
### Olympique Lyonnais

* Copa francesa (1): 2011-12
* Supercopa francesa (1): 2012

### FC Barcelona

* Lliga espanyola (2): 2017-18 i 2018-19
* Copa del Rei (3): 2016-17, 2017-18 i 2020–21
* Supercopa d'Espanya (2): 2016 i 2018

### Selecció francesa

* Copa del Món (1): 2018
* Copa del Món sub-20 (1): 2013

## Estadístiques

Actualitzat l'1 de maig de 2016'
| Club | Temporada | Lliga | Lliga | Copa | Copa | Copa de la Lliga | Copa de la Lliga | Europa | Europa | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| Lió | 2011-12 | 12 | 0 | 3 | 0 | 3 | 0 | 0 | 0 | 18 | 0 |
| Lió | 2012-13 | 26 | 1 | 0 | 0 | 0 | 0 | 6 | 1 | 32 | 2 |
| Lió | 2013-14 | 28 | 0 | 1 | 0 | 3 | 0 | 10 | 0 | 42 | 0 |
| Lió | 2014-15 | 35 | 1 | 2 | 0 | 1 | 0 | 2 | 1 | 40 | 2 |
| Lió | 2015-16 | 28 | 1 | 2 | 0 | 1 | 0 | 4 | 0 | 35 | 1 |
| Lió | Total | 129 | 3 | 8 | 0 | 8 | 0 | 22 | 2 | 167 | 5 |

## Referències

* 1 2 González, Carles. «‘À revoir', Umtiti». L'Esportiu, 02-07-2023. [Consulta: 2 juliol 2023].
* ↑ «La défense lyonnaise a de l'avenir» (en francès). CultureSport, 15-11-2011 [Consulta: 8 gener 2012].
* 1 2 Parrish, Rob. «Umtiti replaces Mathieu in France's Euro 2016 squad». Goal, 28-05-2016. [Consulta: 31 maig 2016].
* 1 2 «Samuel Umtiti, nuevo jugador del FC Barcelona» (en castellà). Diari Sport, 12-07-2016. [Consulta: 12 juliol 2016].
* ↑ «Lyon Duchère v. Lyon Match Report» (en francès). L'Equipe, 08-01-2012 [Consulta: 8 gener 2012]. Arxivat 13 de gener 2012 a Wayback Machine. «Còpia arxivada». Arxivat de l'original el 2012-01-13. [Consulta: 8 juny 2016].
* ↑ «Samuel Umtiti ja és a Barcelona i divendres serà presentat oficialment». 324.cat. [Consulta: 14 juliol 2016].
* ↑ Sport. «Javier Mascherano out injured... Samuel Umtiti to play?», 18-08-2016. [Consulta: 18 agost 2016].
* ↑ «Barca's Umtiti out of Atleti clash with knee injury». FourFourTwo, 20-09-2016 [Consulta: 21 novembre 2017].
* ↑ Sport «Samuel Umtiti set to miss 15 days with knee ligament injury». sport, 20-09-2016 [Consulta: 21 novembre 2017].
* ↑ «Barcelona vs. Celta de Vigo 5–0». Soccerway, 04-03-2017 [Consulta: 5 març 2017].
* ↑ «Barcelona vs PSG – as it happened». The Independent, 08-03-2017 [Consulta: 21 novembre 2017].
* 1 2 «Samuel Umtiti». FC Barcelona. [Consulta: 20 febrer 2018].
* ↑ «Samuel Umtiti, another solid performance». FC Barcelona, 01-11-2018. [Consulta: 29 agost 2018].
* ↑ «Samuel Umtiti, out for 8 weeks» (en anglès-us), 02-12-2017. [Consulta: 20 desembre 2017].
* ↑ «Barcelona 2–1 Valencia». BBC Sport, 14-04-2018. [Consulta: 29 agost 2018].
* ↑ «Sevilla 0–5 Barcelona». BBC Sport, 21-04-2018 [Consulta: 22 abril 2018].
* ↑ «Partits jugats per Samuel Umtiti la temporada 2017/2018». Centurycomm. [Consulta: 20 febrer 2018].
* ↑ «Agreement to extend Samuel Umtiti's contract». FC Barcelona, 03-06-2018. [Consulta: 3 juny 2018].
* ↑ «Barcelona beat Sevilla 2–1 to win Spanish Super Cup in Morocco». BBC Sport, 12-08-2018. [Consulta: 13 agost 2018].
* ↑ «Samuel Umtiti (FC Barcelone), au sujet de sa blessure au genou : "Je n'étais pas heureux"» (en francès), 12-03-2019. [Consulta: 4 maig 2021].
* ↑ «Barça defender Samuel Umtiti ruled out with knee injury», 07-03-2020. [Consulta: 4 maig 2021].
* ↑ «Samuel Umtiti no vol marxar del Barça». 324.cat, 25-04-2019 [Consulta: 20 agost 2021].
* ↑ «Barcelona defender Samuel Umtiti tests positive for Covid-19», 14-08-2020. [Consulta: 4 maig 2021].
* ↑ Sirera, Quique «La dura decisión que ha tomado el Barça con Umtiti». Superdeporte, 17-08-2021 [Consulta: 20 agost 2021].
* ↑ «Xavi Tells 4 Barcelona Players To Stay Away From Pre-Season». heavy.com, 29-06-2022 [Consulta: 28 juliol 2022].
* ↑ «Samuel Umtiti loaned to US Lecce» (en anglès). [Consulta: 25 agost 2022].
* ↑ «Samuel Umtiti è un calciatore del Lecce» (en italià). [Consulta: 25 agost 2022].
* ↑ Pugliese, Andrea. «Smalling e Dybala fanno gioire Mou, ma che fatica contro il Lecce in dieci» (en italià), 09-10-2022. [Consulta: 5 gener 2023].
* 1 2 3 4 5 6 «I cori razzisti durante Lecce-Lazio» (en italià), 05-01-2023. [Consulta: 5 gener 2023].
* 1 2 3 4 «Il Lecce ribalta la Lazio ma Umtiti esce in lacrime: buu razzisti contro di lui» (en italià), 04-01-2023. [Consulta: 5 gener 2023].
* 1 2 3 4 5 Garrick, Omar. «Infantino shows support for Umtiti, Banda after racist abuse», 05-01-2023. [Consulta: 5 gener 2023].
* 1 2 3 4 5 «Infantino calls on fans to 'shut up all the racists'», 05-01-2023. [Consulta: 5 gener 2023].
* 1 2 Calvi, Francesco. «Ululati verso Umtiti e Banda, la lezione del Lecce: "Il nostro pubblico ha zittito i razzisti"» (en italià), 04-01-2023. [Consulta: 5 gener 2023].
* ↑ «Cori razzisti in Lecce-Lazio, arriva il comunicato di condanna del club biancoceleste» (en italià), 05-01-2023. [Consulta: 5 gener 2023].
* ↑ «Samuel Umtiti : «Je joue toute ma vie sur le terrain»» (en francès). France Football, 08-03-2016 [Consulta: 4 juliol 2016].
* ↑ «France 5–2 Iceland». BBC Sport, 03-07-2016 [Consulta: 3 juliol 2016].
* ↑ «El Barça es proclama campió de Lliga». Nació Digital, 30-04-2018. Arxivat de l'original el 5 de maig 2018. [Consulta: 5 maig 2018].
* ↑ Ovalle, Santi. «El Barça, campió de la Copa de Messi (3-1)». elmon.cat, 27-05-2017. Arxivat de l'original el 2017-06-04. [Consulta: 29 maig 2017].
* ↑ Llach, Oriol «El Barça passa per sobre del Sevilla i es corona campió de la Copa (0-5)». 324.cat, 22-04-2018 [Consulta: 21 abril 2018].
* ↑ «El ciclón Barça, campeón de Copa con una goleada espectacular». Mundo Deportivo, 17-04-2021. [Consulta: 17 abril 2021].
* ↑ Besa, Ramon. «Messi aixeca la Supercopa d'Espanya 2016» (en castellà). El País, 18-08-2016. [Consulta: 18 agost 2016].
* ↑ Brugués, Laura «El Barça guanya el Sevilla (1-2) i es proclama campió de la Supercopa d'Espanya per tretzena vegada». 324.cat, 13-08-2018 [Consulta: 21 agost 2018].
* ↑ «Samuel Umtiti Socceway Profile». [Consulta: 2 maig 2016].

## Enllaços externs

* Samuel Umtiti, Estadístiques a la lliga francesa a LFP.fr (francès)
* Samuel Umtiti a L'Équipe Football (francès)
* Perfil a ESPN Arxivat 2013-01-02 at Archive.is
* Perfil a França de la FFF
Umtiti amb el Barça - Plantilles de navegació :
FC Barcelona 2016-17
1 Ter Stegen •
3 Piqué •
4 Rakitić •
5 S. Busquets •
6 D.Suárez •
7 Arda Turan •
8 A. Iniesta  •
9 Luis Suárez •
10 Messi •
11 Neymar •
12 Rafinha •
13 Cillessen •
14 Mascherano •
17 Alcácer •
18 Jordi Alba •
19 Digne •
20 S. Roberto •
21 Gomes •
22 Aleix Vidal •
23 Umtiti •
24 Mathieu •
25 Masip •
Entrenador: Luís Enrique
FC Barcelona 2017-18
1 Ter Stegen •
2 Semedo •
3 Piqué •
4 Rakitić •
5 S. Busquets •
6 D.Suárez •
7 Arda Turan •
8 A. Iniesta  •
9 Luis Suárez •
10 Messi •
11 Dembélé •
12 Rafinha •
13 Cillessen •
14 Mascherano / Coutinho •
15 Paulinho •
16 Deulofeu •
17 Alcácer •
18 Jordi Alba •
19 Digne •
20 S. Roberto •
21 Gomes •
22 Aleix Vidal •
23 Umtiti •
24 Mina •
25 Vermaelen •
30 Aleñá •
Entrenador: Valverde
FC Barcelona 2018-19
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
6 Denis Suárez •
7 Coutinho •
8 Arthur •
9 Luis Suárez •
10   Messi •
11 Dembélé •
12 Rafinha •
13 Cillessen •
14 Malcom •
15 Lenglet •
18 Jordi Alba •
19 Boateng •
20 S. Roberto •
21 Aleñá •
22 Arturo Vidal •
23 Umtiti •
24 Vermaelen •
24 Murillo •
Entrenador: Ernesto Valverde
FC Barcelona 2019-20
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
8 Arthur •
9 Luis Suárez •
10  Messi •
11 Dembélé •
12 Rafinha •
13 Neto •
15 Lenglet •
16 Wagué •
17 Griezmann •
18 Jordi Alba •
19 Aleñà •
20 S. Roberto •
21 De Jong •
22 Arturo Vidal •
23 Umtiti •
24 Junior •
31 Fati •
Entrenador: Ernesto Valverde (J.1-19) · Quique Setién (J.20-38)
FC Barcelona 2020-21
1 Ter Stegen •
2 Dest •
3 Piqué •
4 Araújo •
5 S. Busquets •
7 Griezmann •
8 Pjanić •
9 Braithwaite •
10  Messi •
11 Dembélé •
12 Puig •
13 Neto •
14 Coutinho •
15 Lenglet •
16 Pedri •
17 Trincão •
18 Jordi Alba •
19 Matheus •
20 S. Roberto •
21 De Jong •
22 Fati •
23 Umtiti •
24 Junior •
Entrenador: Ronald Koeman
FC Barcelona 2021-22
1 Ter Stegen •
2 Dest •
3 Piqué •
4 Araújo •
5  S. Busquets •
6 Puig •
7 Dembélé •
8 Dani Alves •
9 Memphis •
10 Fati •
11 Traoré •
12 Braithwaite •
13 Neto •
14 Nico •
15 Lenglet •
16 Pedri •
17 L. de Jong •
18 Jordi Alba •
19 Ferran Torres •
20 S. Roberto •
21 F. de Jong •
22 Mingueza •
23 Umtiti •
24 Eric Garcia •
30 Gavi •
25 Aubameyang •
Entrenador: Ronald Koeman (J.1-11) · Sergi Barjuan (J.12-13) · Xavi Hernàndez (J.14-38) :
Umtiti amb la selecció francesa - Plantilles de navegació :
Selecció de futbol de França – Eurocopa 2016
1 Lloris  •
2 Jallet •
3 Evra •
4 Rami •
5 Kanté •
6 Cabaye •
7 Griezmann •
8 Payet •
9 Giroud •
10 Gignac •
11 Martial •
12 Schneiderlin •
13 Mangala •
14 Matuidi •
15 Pogba •
16 Mandanda •
17 Digne •
18 Sissoko •
19 Sagna •
20 Coman •
21 Koscielny •
22 Umtiti •
23 Costil •
Entrenador: Deschamps
Selecció de futbol de França – Copa del Món de Futbol 2018
1 Lloris  •
2 Pavard •
3 Kimpembe •
4 Varane •
5 Umtiti •
6 Pogba •
7 Griezmann •
8 Lemar •
9 Giroud •
10 Mbappé •
11 Dembélé •
12 Tolisso •
13 Kanté •
14 Matuidi •
15 Nzonzi •
16 Mandanda •
17 Rami •
18 Fekir •
19 Sidibé •
20 Thauvin •
21 Hernández •
22 Mendy •
23 Areola •
Entrenador: Deschamps :